**Vinovatul de ieri, vinovatul de azi**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Precum visul prinde aripi către stele sclipitoare,

răsărind ca mândra lună peste-al nopţii calm ocean,

netrăite sentimente îşi pornesc a lor vâltoare,

valuri, vuiete, vârtejuri în al vieţii alean.

Spumegă învolburate doruri nemaiîntâlnite

și lovesc nevolnicia unui mal de mult uscat,

ce-şi trecuse în uitare valurile arvonite

unei clipe de iubire şi al dragostei păcat.

De mă-ntrebi a cui e vina pentru astă’ feerie,

când torente de iubire se cuprind cu-al vieţii val,

formând dolii sau vârtejuri, a iubirii dulce vrie,

eu răspund c-a fost Destinul şi-al lui tainic areal.

De amor cuprinsă-i clipa căci am întâlnit fiinţa

aducându-mi ape limpezi, în prea negru suflet trist.

Luminând a mele gânduri, tu eşti crez şi eşti voinţa

ce mi-au dăruit iubirea, drept motiv ca să exist.

Precum viaţa trecătoare către piscuri se-întinde

culegând a sa splendoare de pe cer nemărginit,

a mea dragoste îşi poartă sentimentele profunde

prinse în cununi de laur şi în trupul chinuit.

Azi, pe ale tale tâmple, necuprinse de-ndoială

îţi aşez cununa sorţii şi, de vrei, eu te urmez.

Pe covorul de iubire să păşim fără sfială

uniţi suflet lângă suflet, în iubire şi în crez.

Din a cerului sclipire azi culeg inelul sorţii,

pe-al cimiliturii deget, cu evlavie, ţi-l pun.

Atingând cu el lăcate vei închide clipa morţii,

lăsând depănarea sorţii să-mplinească ce îți spun.